ארינה גבוזדצקי

ארינה גבוזדצקי (נולדה ב-1 באוקטובר 2008) היא מתעמלת אומנותית ישראלית ילידת רוסיה. חברת נבחרת ישראל בהתעמלות אמנותית.

 קריירה 
גבוזדצקי נולדה ברוסיה, שם השתתפה בתחרויות התעמלות אמנותית. היא עברה מרוסיה לישראל בשנת 2024 בעקבות בני משפחה שהתגוררו בישראל.

בשנת 2025 היא קיבלה אזרחות ישראלית, ולאחר פרישתן של בנות נבחרת ישראל בהתעמלות אמנותית שזכו במדליית כסף באולימפיאדת פריז (2024), נבחרה גבוזדצקי כחלק מסגל הנבחרת החדשה.

בתחרות מסבב גביע העולם שהתקיימה בבאקו שבאזרבייג'ן באפריל היא לקחה חלק בתרגיל 5 סרטים יחד עם יעל אלוני גולדבלט, קריסטינה אילון טרנובסקי, ורברה סלנקוב ואגם גב, ובתרגיל 3 כדורים + 2 חישוקים יחד עם יעל אלוני גולדבלט, קריסטינה אילון טרנובסקי, קסניה חודורקובסקי ואגם גב. הנבחרת סיימה במקום החמישי בתחרות הקרב רב הקבוצתי בציון משוקלל של 45.250 נקודות, לאחר שסיימה במקום רביעי במוקדמות תרגיל 5 סרטים בתוצאה של 20.650 נקודות, ובמקום שמיני בתרגיל 3 כדורים + 2 חישוקים בתוצאה של 24.600 נקודות, והעפילה לגמר בשני התרגילים. בגמר תרגיל 5 סרטים זכתה הנבחרת במדליית כסף בתוצאה של 23.000 נקודות, ובגמר תרגיל 3 כדורים + 2 חישוקים סיימה הנבחרת במקום שמיני בתוצאה של 17.650 נקודות.

בתחרות מסבב הגביע האירופי שהתקיימה בבורגס שבבולגריה במאי היא לקחה חלק בתרגיל 5 סרטים יחד עם קריסטינה אילון טרנובסקי, ורברה סלנקוב, ליאן סוכרביץ' ואגם גב, ובתרגיל 3 כדורים + 2 חישוקים יחד עם מאיה גמליאל, קריסטינה אילון טרנובסקי, ורברה סלנקוב ואגם גב. הנבחרת זכתה במדליית זהב בתרגיל 5 סרטים בתוצאה של 26.150 נקודות, וסיימה במקום רביעי בתרגיל 3 כדורים + 2 חישוקים בתוצאה של 23.100 נקודות, והעפילה לגמר תחרות הקרב רב הקבוצתי מהמקום השני עם ציון משוקלל של 49.250 נקודות. הנבחרת זכתה במדליית ארד בגמר תחרות הקרב רב הקבוצתי, עם תוצאה של 22.200 נקודות בתרגיל 3 כדורים + 2 חישוקים.

באליפות אירופה בהתעמלות אמנותית לשנת 2025 בטאלין הנבחרת השיגה מדליית כסף בקרב רב (סה"כ 49.500 נקודות) אחרי נבחרת ספרד, ובמדליית ארד מדינתית יחד עם המתעמלות האישיות ליאן רונה, דניאלה מוניץ ומיטל סומקין. כמו כן, הגיעה למקום רביעי בתרגיל ארבעת הסרטים (23.550 נקודות) ומקום חמישי בתרגיל המשולב (25.000 נקודות).

באליפות העולם בריו בהתעמלות אומנותית לשנת 2025 הנבחרת סיימה במקום חמישי בקרב רב (סה"כ של 53.150 נקודות), מקום רביעי בתרגיל הסרטים (25.300 נקודות), ומקום שישי בתרגיל המשולב (27.250 נקודות).

קישורים חיצוניים

הערות שוליים

קטגוריה:מתעמלות אומנותיות ישראליות
קטגוריה:מתעמלות אומנותיות רוסיות
קטגוריה:עולות בשנות ה-2020
קטגוריה:ישראליות ילידות רוסיה
קטגוריה:ישראליות שנולדו ב-2008
קטגוריה:רוסיות שנולדו ב-2008